**Eric Bryan Lindros** (s. 28. helmikuuta 1973 London, Ontario) on kanadalainen pelaajauransa lopettanut ammattilaisjääkiekkoilija, pelipaikaltaan keskushyökkääjä. Hänellä on ruotsalaisia sukujuuria: Lindrosin isoisän isä muutti siirtolaisena Kanadaan.

Ura
---

### Juniorivuodet

Ennen ammattilaisuraansa Lindros pelasi kolme kautta, vuodesta 1990 vuoteen 1992, Oshawa Generalsissa OHL-junioriliigassa. Hän viimeisteli 97 maalia ja antoi 119 maaliin johtanutta syöttöä 95 runkosarjaottelussa. Hänet oli varannut OHL:ään alun perin Sault Ste. Marie Greyhounds, mutta koska Lindros kieltäytyi pelaamasta seurassa, seura kauppasi hänet Oshawaan. 

### NHL-ura

Quebec Nordiques varasi Lindrosin ykkösvarauksena NHL:n vuoden 1991 varaustilaisuudessa. Lindros kieltäytyi kuitenkin jälleen pelaamasta hänet varanneessa seurassa. Nordiques kauppasi lopulta Lindrosin pelaajaoikeudet Philadelphia Flyersille, joka antoi vaihdossa Peter Forsbergin, Mike Riccin, Kerry Huffmanin, Steve Duchesnen, Ron Hextallin, Chris Simonin, kaksi varausoikeutta ja 15 miljoonaa dollaria. 

Lindrosia kutsuttiin hänen ammattilaisuransa alkupuolella lempinimellä *The Next One* viitaten Wayne Gretzkyyn (*The Great One*). Lindros ei lopulta pystynyt vastaamaan koviin odotuksiin, vaikka pelasikin pisterikkaan uran ja oli 1990-luvun johtavia jääkiekkoilijoita. Muun muassa Stanley Cup jäi Lindrosilta haaveeksi, vaikka johdattikin Flyersin finaaleihin kaudella 1996–1997. Hän pelasi Flyersissa vuodesta 1992 vuoteen 2001 ja toimi monta vuotta myös seuran kapteenina. 

Lindros oli uransa huipulla 1990-luvun puolessa välissä. Hänet palkittiin kaudella 1994–1995 Hart Memorial Trophyllä NHL:n arvokkaimpana pelaajana ja Lester B. Pearson Awardilla pelaajien valitsemana parhaana pelaajana. Tunnetuin ketju, jossa Lindros urallaan pelasi, on Flyers-aikojen *Legion of Doom*, jonka laitahyökkääjinä pelasivat John LeClair ja Mikael Renberg. Ketjun ollessa kasassa seura eteni kaudella 1996–1997 Stanley Cupin loppuotteluihin Detroit Red Wingsiä vastaan.  Lindros ei ollut loppuottelusarjassa kuitenkaan parhaimmillaan ja teki ensimmäisen maalinsa vasta neljännessä ja ratkaisevassa ottelussa. Red Wings vei mestaruuden suoraan voitoin 4–0. Lindros teki pisteiden valossa parhaalla Flyers-kaudellaan, 1995–1996, 115 tehopistettä, 47 maalia ja 68 syöttöpistettä, 73 runkosarjaottelussa. Kausi jäi myös hänen uransa tehokkaimmaksi. 

Lindros ajautui 1990-luvun lopulla huonoihin väleihin Flyersin seurajohdon kanssa. Kaudella 1999–2000 Lindros kritisoi voimakkaasti Flyersin lääkärihenkilökuntaa, joka ei diagnosoinut hänen toista aivotärähdystään, minkä seurauksena Bobby Clarke riisti Lindrosilta kapteeninarvon. Lindros palasi kahdentoista viikon poissaolon jälkeen Philadelphian kokoonpanoon Itäisen konferenssin finaalien kuudenteen peliin. Seitsemännessä pelissä New Jersey Devilsin puolustaja Scott Stevens aiheutti Lindrosille jo kauden neljännen aivotärähdyksen. 

Clarke epäili Lindrosin neljännen aivotärähdyksen vakavuutta ja ripitti tämän vanhempia sekaantumisesta Lindrosin elämään. Clarkella oli jo aiemmin ollut ongelmia Lindrosin manageri-isän kanssa. Lindrosista tuli kauden 1999–2000 jälkeen rajoitettu vapaa pelaaja, ja hän vaati siirtoa pois Philadelphiasta. Joukkueen manageri Clarke halusi Lindrosin kuitenkin takaisin, mutta tämä ei suostunut uuteen sopimukseen.  Lindros oli sivussa koko kauden 2000–2001 sopimuserimielisyyksien vuoksi. Lopulta Flyers kauppasi hänet elokuussa 2001 New York Rangersiin vaihdossa Pavel Brendliin, Jan Hlaváčiin ja Kim Johnssoniin.  Lindros pelasi Rangersissä kolme kautta. Hänen viimeinen Rangers-kautensa katkesi keväällä 2004 aivotärähdykseen, joka oli hänen uransa kahdeksas. Hänen uransa olikin vaarassa katketa tuohon hetkeen. 

Lindros pelasi kuitenkin vielä kaksi kautta. Hän teki elokuussa 2005 vuoden mittaisen sopimuksen Toronto Maple Leafsin kanssa. Hänen kautensa Maple Leafsissä katkesi loukkaantumiseen, tällä kertaa rannevammaan. Hän pystyi pelaamaan kauden aikana vain 32 runkosarjaottelussa, joissa hän teki yhteensä 22 tehopistettä, 11 maalia ja yhtä monta syöttöpistettä. Toronto-sopimuksensa päättymisen jälkeen Lindros siirtyi heinäkuussa 2006 Dallas Starsiin niin ikään yksivuotisella sopimuksella. Hän pelasi Starsissa 49 runkosarjaottelua ja kolme pudotuspeliottelua. 

Lindros ilmoitti uransa päättymisestä marraskuussa 2007. Hän pelasi NHL-urallaan 760 runkosarjottelua, joissa hän keräsi yhteensä 865 tehopistettä, 372 maalia ja 493 syöttöpistettä. Pudotuspeliotteluja hän pelasi 53 ja teki niissä 57 tehopistettä, 24 maalia ja 33 syöttöpistettä. Lindros valittiin urallaan kerran NHL:n ensimmäiseen tähdistökenttään, vuonna 1995, jolloin hän voitti NHL:n arvokkaimman pelaajan palkinnot Hart Memorial Trophyn ja Lester B. Pearson Awardin. Vuonna 1996 hänet valittiin liigan toiseen tähdistökenttään. Hän pelasi myös kuutena vuotena NHL:n tähdistöottelussa. 

Lindrosin pelinumero 88 jäädytettiin ja hänen pelipaitansa nostettiin Wells Fargo Centerin kattoon tammikuussa 2018.

### Maajoukkue

Lindros edusti maataan usein lajin arvokisoissa. Hän pelasi kolmissa olympiakisoissa, Albertvillen kisoissa 1992, Naganon kisoissa 1998 ja Salt Lake Cityn kisoissa 2002. Kanada voitti vuoden 1992 kisoissa hopeaa ja vuoden 2002 kisoissa kultaa. Vuonna 1993 hän pelasi Kanadan paidassa jääkiekon maailmanmestaruuskilpailuissa, vuosina 1990 ja 1991 alle 20-vuotiaiden jääkiekon maailmanmestaruuskilpailuissa ja vuonna 1996 jääkiekon maailmancupissa.

Hyväntekeväisyys
----------------

Lindros lahjoitti vuonna 2008 viisi miljoonaa dollaria hyväntekeväisyyteen ontariolaiselle London Health Sciences Centre-sairaalalle. Häntä oli hoidettu aikaisemmin urheilu-urallaan kyseisessä sairaalassa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 1989–90 | Oshawa Generals | OHL | 25 | 17 | 19 | 36 | 61 | 17 | 18 | 18 | 36 | 76 |
| 1990–91 | Oshawa Generals | OHL | 57 | 71 | 78 | 149 | 189 | 16 | 18 | 20 | 38 | 93 |
| 1991–92 | Oshawa Generals | OHL | 13 | 9 | 22 | 31 | 54 | – | – | – | – | – |
| 1992–93 | Philadelphia Flyers | NHL | 61 | 41 | 34 | 75 | 147 | – | – | – | – | – |
| 1993–94 | Philadelphia Flyers | NHL | 65 | 44 | 53 | 97 | 103 | – | – | – | – | – |
| 1994–95 | Philadelphia Flyers | NHL | 46 | 29 | 41 | 70 | 60 | 12 | 4 | 11 | 15 | 18 | Hart Trophy  | Ykköstähdistö |
| 1995–96 | Philadelphia Flyers | NHL | 73 | 47 | 68 | 115 | 163 | 12 | 6 | 6 | 12 | 43 | Kakkostähdistö |
| 1996–97 | Philadelphia Flyers | NHL | 52 | 32 | 47 | 79 | 136 | 19 | 12 | 14 | 26 | 40 |
| 1997–98 | Philadelphia Flyers | NHL | 63 | 30 | 41 | 71 | 134 | 5 | 1 | 2 | 3 | 17 |
| 1998–99 | Philadelphia Flyers | NHL | 71 | 40 | 53 | 93 | 120 | – | – | – | – | – |
| 1999–00 | Philadelphia Flyers | NHL | 55 | 27 | 32 | 59 | 83 | 2 | 1 | 0 | 1 | 0 |
| 2001–02 | New York Rangers | NHL | 72 | 37 | 36 | 73 | 138 | – | – | – | – | – |
| 2002–03 | New York Rangers | NHL | 81 | 19 | 34 | 53 | 141 | – | – | – | – | – |
| 2003–04 | New York Rangers | NHL | 39 | 10 | 22 | 32 | 60 | – | – | – | – | – |
| 2005–06 | Toronto Maple Leafs | NHL | 33 | 11 | 11 | 22 | 43 | – | – | – | – | – |
| 2006–07 | Dallas Stars | NHL | 49 | 5 | 21 | 26 | 70 | 3 | 0 | 0 | 0 | 4 |
|  NHL yhteensä | 760 | 372 | 493 | 865 | 1398 | 53 | 24 | 33 | 57 | 122 |

Katso myös
----------

* The Hockey Newsin luettelo 100 parhaasta NHL-pelaajasta
* Luettelo NHL:n ykkösvarauksista

Lähteet
-------

1. ↑  Eric Bryan Lindros *www.worldathletes.com*.  Arkistoitu 23.2.2020. Viitattu 14.3.2020.
2. 1 2 3  Eric Lindros' career timeline *usatoday.com*. USA Today. Viitattu 9. marraskuuta 2007. (englanniksi)
3. 1 2 3  Eric B. Lindros *Legends of Hockey*. Hockey Hall of Fame and Museum. Viitattu 9. marraskuuta 2007. (englanniksi)
4. 1 2 3  Eric Lindros lopetti uransa *jatkoaika.fi*.  9. marraskuuta 2007. Jatkoaika. Viitattu 9. marraskuuta 2007.
5. 1 2  Former MVP Lindros announces retirement after 13 NHL seasons *nhl.com*.  8. marraskuuta 2007. National Hockey League. Viitattu 9. marraskuuta 2007. (englanniksi)
6. ↑  Helsinkiläisen raitiovaunun kekseliäs teksti ihastutti maailmalla: "Veikkaan varikon henkilöstön ideaksi" *Ilta-Sanomat*.  24.1.2018. Viitattu 24.1.2018.
7. 1 2  Ripa: Eric Antelias *Plaza Urheilu*.  13.9.2008.  Arkistoitu 16.9.2008. Viitattu 28.9.2008.
8. ↑  Lindros makes No. 9 on list of most generous stars, Oprah tops *CBC Sports*.  12.9.2008. Viitattu 28.9.2008. (englanniksi)
9. ↑  Eric Lindros *HockeyDB.com*. Viitattu 10.7.2010. (englanniksi)}

Aiheesta muualla
----------------

* Eric Lindros The Internet Hockey Databasessa (englanniksi)
* Eric Lindros *Elite Prospects*. Everysport Media Group AB.  (englanniksi)
* Eric Lindros Legends of Hockey -sivustolla (englanniksi)

|  |  |  |
| --- | --- | --- |
| Edeltäjä:**Sergei Fedorov** | **Hart Memorial Trophy voittaja**1995 | Seuraaja:**Mario Lemieux** |

|  |  |  |
| --- | --- | --- |
| Edeltäjä:**Sergei Fedorov** | **Lester B. Pearson Awardin voittaja**1995 | Seuraaja:**Mario Lemieux** |

|  |  |  |  |
| --- | --- | --- | --- |
| 

| * n
* k
* m
NHL:n varaustilaisuuden ykkösvaraukset |
| --- |
|  |
| 
* 1963: Kanada Garry Monahan (MTL)
* 1964: Kanada Claude Gauthier (DET)
* 1965: Kanada Andre Veilleux (NYR)
* 1966: Kanada Barry Gibbs (BOS)
* 1967: Kanada Rick Pagnutti (LA)
* 1968: Kanada Michel Plasse (MTL)
* 1969: Kanada Rejean Houle (MTL)
* 1970: Kanada Gilbert Perreault (BUF)
* 1971: Kanada Guy Lafleur (MTL)
* 1972: Kanada Billy Harris (NYI)
* 1973: Kanada Denis Potvin (NYI)
* 1974: Kanada Greg Joly (WSH)
* 1975: Kanada Mel Bridgman (PHI)
* 1976: Kanada Rick Green (WSH)
* 1977: Kanada Dale McCourt (DET)
* 1978: Kanada Bobby Smith (MNS)
* 1979: Kanada Rob Ramage (CLR)
* 1980: Kanada Doug Wickenheiser (MTL)
* 1981: Kanada Dale Hawerchuk (WPG)
* 1982: Kanada Gord Kluzak (BOS)
* 1983: Yhdysvallat Brian Lawton (MNS)
* 1984: Kanada Mario Lemieux (PIT)
* 1985: Kanada Wendel Clark (TOR)
* 1986: Kanada Joe Murphy (DET)
* 1987: Kanada Pierre Turgeon (BUF)
* 1988: Yhdysvallat Mike Modano (MNS)
* 1989: Ruotsi Mats Sundin (QUE)
* 1990: Kanada Owen Nolan (QUE)
* 1991: Kanada Eric Lindros (QUE)
* 1992: Tšekki Roman Hamrlík (TB)
* 1993: Kanada Alexandre Daigle (OTT)
* 1994: Kanada Ed Jovanovski (FLA)
* 1995: Yhdysvallat Bryan Berard (OTT)
* 1996: Kanada Chris Phillips (OTT)
* 1997: Kanada Joe Thornton (BOS)
* 1998: Kanada Vincent Lecavalier (TB)
* 1999: Tšekki Patrik Štefan (ATL)
* 2000: Yhdysvallat Rick DiPietro (NYI)
* 2001: Venäjä Ilja Kovaltšuk (ATL)
* 2002: Kanada Rick Nash (CBJ)
* 2003: Kanada Marc-Andre Fleury (PIT)
* 2004: Venäjä Aleksandr Ovetškin (WSH)
* 2005: Kanada Sidney Crosby (PIT)
* 2006: Yhdysvallat Erik Johnson (STL)
* 2007: Yhdysvallat Patrick Kane (CHI)
* 2008: Kanada Steven Stamkos (TB)
* 2009: Kanada John Tavares (NYI)
* 2010: Kanada Taylor Hall (EDM)
* 2011: Kanada Ryan Nugent-Hopkins (EDM)
* 2012: Venäjä Nail Jakupov (EDM)
* 2013: Kanada Nathan MacKinnon (COL)
* 2014: Kanada Aaron Ekblad (FLO)
* 2015: Kanada Connor McDavid (EDM)
* 2016: Yhdysvallat Auston Matthews (TOR)
* 2017: Sveitsi Nico Hischier (NJ)
* 2018: Ruotsi Rasmus Dahlin (BUF)
* 2019: Yhdysvallat Jack Hughes (NJ)
* 2020: Kanada Alexis Lafrenière (NYR)
* 2021: Kanada Owen Power (BUF)
* 2022: Slovakia Juraj Slafskovsky (MTL)

 |

 |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Yhdysvallat

 |

 |